./data/phi0914/phi001fr/phi0914.phi001fr.perseus-lat1.xml
omnia deliciarum instrumenta					recidit; duo  milia scortorum a castris eiecit;					militem cotidie in opere habuit et triginta dierum frumentum ad septenos vallos					ferre cogebat  aegre propter onus incedenti dicebat: “ cum gladio te vallare					scieris, vallum ferre desinito”  alii scutum parum habiliter ferenti, amplius					eum scutum iusto ferre, neque id se 					reprehendere, quando melius scuto quam gladio uteretur  quem militem extra					ordinem deprehendit, si Romanus esset, vitibus, si extraneus, virgis cecidit 					iumenta omnia, ne exonerarent militem, vendidit  saepe adversus eruptiones					hostium feliciter pugnavit  Vaccaei obsessi liberis coniugibusque trucidatis					ipsi  se interemerunt  Scipio amplissima munera					missa sibi ab Antiocho rege Syriae, cum celare aliis imperatoribus regum munera					mos esset, pro tribunali [ea] accepturum se esse dixit omniaque ea quaestorem					referre in publicas tabulas iussit: ex his se viris fortibus dona esse daturum 					cum undique Numantiam  obsidione clusisset et					obsessos fame videret urgeri, hostes, qui pabulatum exierant, vetuit occidi,					quod diceret velocius eos absumpturos frumenti quod haberent, si plures					fuissent